paragraph_text: Ruth Beitia (Santander, 1. travnja 1979.), španjolska atletičarka, olimpijska i trostruka europska prvakinja u skoku u vis. Osim olimpijskog i europskih zlata Beitia ima i broncu sa Svjetskog prvenstva 2013. održanog u Moskvi. Zlato je osvojila i na Mediteranskim igrama 2005. godine. Visoka je 192 centimetra i teška 71 kilogram. Njezin osobni rekord na otvorenom iznosi 2.02 m (2007.), a u dvorani 2.01 m (2007.).